VLÁDA SLOVENSKEJ REPUBLIKY

/Návrh/
UZNESENIE VLÁDY SLOVENSKEJ REPUBLIKY
č. 
zo dňa................

k návrhu na uzavretie Administratívnej dohody o spolupráci medzi vládou Slovenskej republiky a vládou Maďarskej republiky s cieľom vykonávania nariadenia Rady (ES) č. 343/2003 z 18. februára 2003, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o azyl podanej štátnym občanom tretej krajiny v jednom z členských štátov

Číslo materiálu:	               /2008	
Predkladateľ:	podpredseda vlády a minister vnútra 	

Vláda

A.	súhlasí 

A.1.	s uzavretím Administratívnej dohody o spolupráci medzi vládou Slovenskej republiky a vládou Maďarskej republiky s cieľom vykonávania nariadenia Rady (ES) č. 343/2003 z 18. februára 2003, ktorým sa ustanovujú kritériá a mechanizmy na určenie členského štátu zodpovedného za posúdenie žiadosti o azyl podanej štátnym občanom tretej krajiny v jednom z členských štátov (ďalej len „dohoda”) podľa predloženého návrhu,

A.2.	s tým, že jej dohoda nebude po podpise znovu predložená;
B.	splnomocňuje

predsedu vlády 
a ako alternátov podpredsedu vlády a ministra vnútra, ministra zahraničných vecí a štátneho tajomníka ministerstva vnútra

		B.1.	na podpis dohody;

VLÁDA SLOVENSKEJ REPUBLIKY
C.	ukladá

	podpredsedovi vlády a ministrovi vnútra    

	C.1.	po podpise dohody požiadať ministra zahraničných vecí, aby vykonal príslušné opatrenia spojené s nadobudnutím platnosti dohody,

	C.2.	požiadať ministra zahraničných vecí zabezpečiť uverejnenie oznámenia o uzavretí dohody v Zbierke zákonov Slovenskej republiky.

Vykonajú:	predseda vlády
	podpredseda vlády a minister vnútra 
	minister zahraničných vecí